Kreeka Vabariigi 28. novembril 2012 esitatud apellatsioonkaebus Üldkohtu (teine koda) 10. oktoobri 2012. aasta otsuse peale kohtuasjas T-158/09: Kreeka versus komisjon
(kohtuasi C-547/12 P)
Kohtumenetluse keel: kreeka
Pooled
Apellant: Kreeka Vabariik (esindajad: I. Chalkias ja S. Papaïoannou)
Teine menetlusosaline: Euroopa Komisjon
Apellandi nõuded
rahuldada apellatsioon kaebus ja tühistada vaidlustatud Euroopa Liidu Üldkohtu otsus osas, milles Euroopa Liidu Üldkohus otsustas, et juhtumil nr 4 Magrizos II (EL/1995/017) tegi komisjon õigesti, kui ta heitis Kreeka Vabariigile ette hooletust, mis seondub kõnealuse summa tagasi nõudmata jätmist;
tunnistada vastuvõetavaks apellatsioonkaebuse esimene nõue, milles palutakse tühistada komisjoni otsus osas, kuna see ei vasta määruse nr 1290/2005 artikli 32 kohaldamiseks ette nähtud tingimustele, mis oleks komisjonil võimaldanud jätta Kreeka Vabariigi kanda 276 347,86 euro suurused kulud;
mõista Kreeka Vabariigi kohtukulud välja komisjonilt.
Väited ja peamised argumendid
Juhtumil nr 4 Magrizos II (EL/1995/017) tõlgendas Euroopa Liidu Üldkohus valesti fakte, moonutades toimikus olnud tõendeid ilmselgelt, mille tõttu ta jõudis järeldusele, et olid täidetud määruse nr 1290/2005 artikli 32 kohaldamiseks ette nähtud tingimused, mis oleks komisjonil võimaldanud jätta Kreeka Vabariigi kanda 276 347,86 euro suurused kulud.
____________